
[bookmark: _GoBack]Cyfnod canu Dafydd ap Gwilym oedd y 1330au a’r 40au, un o genhedlaeth newydd o feirdd ar ôl i Gymru golli ei hannibyniaeth ar ddiwedd y 13eg ganrif. Yn wahanol i’r hen feirdd llys, roedd ei ganu serch a natur ar fesur newydd y cywydd yn ysgafn a diddan, ac oherwydd eu hapêl boblogaidd diogelwyd corff mawr o gerddi gan Ddafydd. Mae dylanwadau llenyddol Ewropeaidd o ran confensiynau serch llysaidd yn amlwg yn ei gerddi. 

Esiampl o’r cywydd a’r gynghanedd: 

‘Trafferth mewn Tafarn’ (darn)			‘Trouble at an Inn’ 

Deuthum i ddinas dethol			I came to an exclusive town
A’m hardd wreang i’m hôl.			followed by my handsome page-boy.
Cain hoywdraul, lle cwyn hydrum,		Fine merry expense, place of ready dinner,
Cymryd, balch o febyd fûm,			I took, I was a fine young man,
Llety, urddedig ddigawn,			common lodging, dignified enough,
Cyffredin, a gwin a gawn.			and I had some wine.
Canfod rhiain addfeindeg 			I spotted a fair slender maid
Yn y tŷ, f’un enaid teg.				in the house, my one fair soul.
Bwrw yn llwyr, liw haul dwyrain,		I set my mind entirely upon
Fy mryd ar wyn fy myd main,			my slender darling, colour of the rising sun,
Prynu rhost, nid er bostiaw,			I bought roast (not to show off)
A gwin drud, mi a gwen draw.			and expensive wine, for me and that beauty.

Mae cynghanedd (yn llythrennol ‘harmoni’) yn addurn o fewn pob llinell sy’n gweithio trwy gyseinedd a/neu odl. Ceir pedwar prif fath:
Cynghanedd lusg = odl â’r sillaf olaf ond un – Prynu rhost, nid er bostiaw 
Cynghanedd draws = cytseiniaid yn cyfateb ar ddechrau a diwedd y llinell – Deuthum i ddinas dethol
Cynghanedd groes = cyfatebiaeth lawnach rhwng dau hanner y llinell – A gwin drud, mi a gwen draw
Cynghanedd sain = cyfuniad o odl a chyseinedd – Fy mryd ar wyn fy myd main
Ceisiwch adnabod y mathau o gynghanedd yn y llinellau eraill (i’w drafod yn y dosbarth).
Am esboniad llawn ar y gynghanedd gw. Barry Lewis, Medieval Welsh Poems to Saints and Shrines
